Source: https://www.riigiteataja.ee/akt/101042011007
Timestamp: 2019-12-06 22:03:55+00:00

Document:
Põllumassiivi piiripunktide määramise, põllumassiivi kaardi koostamise ning põllumassiivile numberkoodi andmise ja pindala määramise kord ning põllumassiivi kasutamise kohta esitatavad andmed ja nende esitamise kord - sisukord
§ 2 Piiripunktide määramine
§ 3 Põllumassiivi kaardi koostamine
§ 4 Põllumassiivile numberkoodi andmine
§ 5 Põllumassiivi toetusõigusliku pindala määramine
§ 6 Põllumassiivi kasutamise kohta esitatavad andmed ja andmete esitamise kord
RT I, 01.04.2011, 7
Vastu võetud 15.02.2010 nr 8
RTL 2010, 8, 137
Määrus kehtestatakse «Euroopa Liidu ühise põllumajanduspoliitika rakendamise seaduse» § 89 lõike 5 alusel.
(1) Määrusega kehtestatakse põllumassiivi piiripunktide määramise, põllumassiivi kaardi koostamise, põllumassiivile numberkoodi andmise ja põllumassiivi toetusõigusliku pindala määramise ning põllumassiivi kasutamise kohta esitatavad andmed ja nende esitamise kord.
(2) Põllumassiivi kaardi koostab, põllumassiivi piiripunktide ja toetusõigusliku pindala määramise korraldab ning põllumassiivile numberkoodi annab Põllumajanduse Registrite ja Informatsiooni Amet (edaspidi PRIA).
§ 2. Piiripunktide määramine
Põllumassiivi piiripunktide määramise korral kasutatakse koordinaatide määramiseks ortofotot, katastriüksuse piiri, maakasutusotstarbe piiri, kohapealse kontrolli käigus saadud tulemusi ja «Euroopa Liidu ühise põllumajanduspoliitika rakendamise seaduse» § 14 lõike 2 punktis 2 nimetatud põllumajandusmaa piiri, kasutades koordinaatide süsteemi L-EST 97. Vajaduse korral võib PRIA teha põllumassiivi mõõdistamise.
§ 3. Põllumassiivi kaardi koostamine
(1) Põllumassiivi kaardi koostamise korral kasutatakse aluskaardina ortofotot.
(2) Põllumassiivi kaardile kantakse põllumassiivi piiripunktid, unikaalne numberkood ja maksimaalne toetusõiguslik põllumassiivi pindala.
[RT I, 01.04.2011, 1 - jõust. 04.04.2011]
(3) Põllumassiivi kaardile kantakse põllumassiiv, mille pindala on vähemalt 0,30 ha.
§ 4. Põllumassiivile numberkoodi andmine
Põllumassiivile antakse unikaalne 11-kohaline numberkood. Uus numberkood antakse juhul, kui põllumassiiv jagatakse osadeks või kui liidetakse kokku mitu põllumassiivi.
§ 5. Põllumassiivi toetusõigusliku pindala määramine
(1) Põllumassiivi maksimaalse toetusõigusliku pindala määramise korral võetakse aluseks põllumassiivi kogupindala põllumassiivi kaardil olevate piiripunktide koordinaatide järgi. Saadud pindalast arvatakse maha põllumassiivil paiknev üle 0,01 ha suurune maa-ala, millel põllumajanduslik tootmine ei ole võimalik (puude grupp, kivihunnik jne).
4) Lääne maakond – 0,147.
§ 6. Põllumassiivi kasutamise kohta esitatavad andmed ja andmete esitamise kord
Põllumassiivi kasutamise kohta esitatakse andmed kasvatatavate põllumajanduskultuuride, püsirohumaa, püsikultuuride ja mustkesa kohta «Euroopa Liidu ühise põllumajanduspoliitika rakendamise seaduse» § 18 lõikes 2 nimetatud pindalatoetuse taotlusel.

References: § 2

§ 3

§ 4

§ 5

§ 6
 § 89

§ 2
 § 14

§ 3

§ 4

§ 5

§ 6
 § 18